32000R1357
L 155/38
JURNALUL OFÍCIAL AL UNIUNII EUROPENE
REGULAMENTUL (CE) NR. 1357/2000 AL COMISIEI
din 27 iunie 2000
de modificare a Regulamentului (CE) nr. 1251/96 privind deschiderea și modul de gestionare a contingentelor tarifare din sectorul cărnii de pasăre
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1095/96 al Consiliului din 18 iunie 1996 privind punerea în aplicare a concesiilor menționate în lista CXL întocmită ca urmare a încheierii negocierilor prevăzute la articolul XXIV.6 din GATT (1), în special articolul 1,
întrucât:
(1)
În cadrul Organizației Mondiale a Comerțului, Comunitatea s-a angajat să deschidă contingente tarifare pentru anumite produse din sectorul cărnii de pasăre. În consecință, trebuie să se stabilească norme de punere în aplicare pentru aceste contingente începând cu 1 iulie 2000.
(2)
Regulamentul (CE) nr. 1251/96 al Comisiei (2), astfel cum a fost modificat ultima dată prin Regulamentul (CE) nr. 1327/1999 (3), a prevăzut gestionarea acestor contingente pentru perioada 1 iulie 1999 - 30 iunie 2000. Trebuie să se prevadă, de asemenea, gestionarea de la 1 iulie 2000.
(3)
Măsurile prevăzute de prezentul regulament sunt conforme cu avizul Comitetului pentru gestionarea ouălor și a cărnii de pasăre,
ADOPTĂ PREZENTUL REGULAMENT:
Articolul 1
Regulamentul (CE) nr. 1251/96 se modifică astfel:
1.
Articolul 1 se înlocuiește cu următorul text:
„Articolul 1
Contingentele tarifare de import menționate în anexa I se deschid anual pentru grupele de produse și în condițiile prevăzute de anexa respectivă.”
2.
Anexa I se înlocuiește cu anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 1 iulie 2000.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 iunie 2000.